Gyógyszer és gyógyászati segédeszköz költségeihez való hozzájárulás

ÜGYLEÍRÁS

Edelény Város Önkormányzata Képviselő-testületének a pénzbeli és természetbeni szociális ellátásokról helyi szabályairól szóló 33/2022. (XII. 14.) önkormányzati rendeletének (továbbiakban: rendelet) 11. §-a értelmében az Önkormányzat települési támogatás keretében 

Kérelemre gyógyszer és gyógyászati segédeszköz támogatást állapít meg azon edelényi állandó vagy tartózkodási hellyel rendelkező kérelmezőnek, ahol a család egy főre eső havi nettó jövedelme nem haladja meg a 142.500 forintot, és a kérelmező közgyógyellátási igazolvánnyal nem rendelkezik.

CSATOLANDÓ MELLÉKLETEK

1.) Az igénylő és családja jövedelmére vonatkozó igazolás
· a havi rendszerességgel járó - nem vállalkozásból, illetve őstermelői tevékenységből (a továbbiakban együtt: vállalkozás) származó - jövedelem esetén a kérelem benyújtását megelőző hónap jövedelmét,
· vállalkozásból származó jövedelem esetén a kérelem benyújtásának hónapját közvetlenül megelőző tizenkét hónap alatt szerzett jövedelem egyhavi átlagát kell figyelembe venni, azzal, hogy a b) pont szerinti számításnál azon hónapoknál, amelyek adóbevallással már lezárt időszakra esnek, a jövedelmet a bevallott éves jövedelemnek e hónapokkal arányos összegében kell beszámítani,
· nem havi rendszerességgel szerzett jövedelem esetén a kérelem benyújtásának hónapját közvetlenül megelőző háromhónap alatt szerzett egyhavi átlagáról szóló nyilatkozat.
· jövedelemnyilatkozat a megfelelő igazolásokkal együtt a kérelem beadását megelőző havi nettó jövedelmekről GYES-ről, GYET-ről, GYED-ről szóló igazolás, nyugdíjszerű ellátásról a Nyugdíjfolyósító Igazgatóság igazolása a havi teljes összegről (”zöld csíkos papír”), munkaviszonyból származó jövedelem esetén a kérelem beadását megelőző havi nettó jövedelemről munkáltatói igazolás vagy bérjegyzék, közfoglalkoztatás esetén szerződés, előző havi bérjegyzék vagy munkáltatói igazolás,
· 18. életévét betöltött nappali tagozaton tanulmányokat folytató tanuló matricával ellátott adott tanévre érvényes diákigazolvány.
2.)
· A gyógyszer költségeit tartalmazó gyógyszertári igazolást.
· Orvosi igazolást, melyből megállapítható, hogy az igénylő közgyógyellátással nem rendelkezik.
· Gyógyászati segédeszköz szükségességét igazoló szakorvosi igazolást.
· Gyógyászati segédeszköz –szemüveg kivételével – teljes költségének kifizetését igazoló számlát.
· Szemüveg vásárlása esetén az előleg megfizetéséről, vagy a teljes költség kifizetéséről szóló számlát, vagy bizonylatot.

ÜGYINDÍTÁS

Az eljárás kérelemre indul, melyet csak az erre a célra rendszeresített formanyomtatványon írásban postai úton, személyesen az Edelényi Közös Önkormányzati Hivatal Ügyfélszolgálatán vagy elektronikus úton lehet benyújtani.

ÜGYINTÉZÉSI HATÁRIDŐ

sommás eljárásban: 8 nap                                                                                                                           
teljes eljárásban: 60 nap

ÜGYINTÉZÉS DÍJA

Az eljárás illetékmentes

JOGORVOSLAT

A határozat kézhezvételétől számított 15 napon belül az Edelény Város Önkormányzata Képviselő-testületéhez címzett, de Edelény Város Polgármesteréhez benyújtható illetékmentes fellebbezéssel lehet élni.

ELJÁRÓ SZERVEZETI EGYSÉG

Hatósági Osztály
Polgármester

FELETTES SZERV/JOGORVOSLAT

Képviselő-testület

ELJÁRÁS JOGI ALAPJA

· a szociális igazgatásról és szociális ellátásokról szóló 1993. évi III. törvény
· Edelény Város Önkormányzata Képviselő-testületének a pénzbeli és természetbeni szociális ellátások helyi szabályairól szóló 33/2022. (XII. 14.) önkormányzati rendelete 
· a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III.27.) Korm.rendelet
· az általános közigazgatási rendtartásról szóló 2016. évi CL. törvény



